LFG Roland C.II

LFG Roland C.II,, paptasrai vadintas Walfisch () – Pirmojo pasaulinio karo metu Vokietijos Imperijos įmonės „Luft-Fahrzeug-Gesellschaft G.m.b. H“ sukurtas žvalgybinis lėktuvas, naudotas ir kaip palydos naikintuvas.

„C.II“ – medinis monokoko tipo biplanas, aptrauktas dvejais kampu sujungtos faneros sluoksniais (arba „suvynioto korpuso“ konstrukcija). „C.II“ pasižymėjo didesne aerodinamine kokybei nei dauguma to meto orlaivių ir didesniu atsparumu sukimui ir lenkimui, tačiau tokia konstrukcija buvo brangesnė. Antrojo pasaulinio karo metais analogiškas principas buvo pritaikytas britiško sunkiojo naikintuvo de Havilland Mosquito konstrukcijoje. Sparnas buvo montuojamas tiesiai virš fiuzeliažo, kas leido atsisakyti papildomų tvirtinimo elementų; dėl tokio formos lėktuvas gavo „banginio“ pravardę.

Orlaivio konstruktoriumi buvo inžinierius Tancenas (), tuo metu – Liudvigo Pantlo () mokinys, vėliau tapęs matematinės aerodinamikos pradininku ir suformulavęs paviršinio sluoksnio koncepciją.

C.II buvo varomas vienu 16 AG (120 kW) galios varikliu Mercedes D III, leidusi pasiekti maksimalų 165 km/h greitį, pakilti į 4 000 m aukštį ir vykdyti iki keturių valandų trukmės misijas.

 Eksploatacijos istorija 
miniatiūra|LFG Roland C.II nosis
Vokietijos kariniuose daliniuose „C.II“ buvo pradėtas eksploatuoti 1916 m. pavasarį. Orlaivis naudotas žvalgybai ir kaip bombonešių palydos naikintuvas.

Pilotų ataskaitose jo valdymas apibūdinamas kaip sudėtingas, bet skrydžio duomenys vertinami gerai. Dėl žemiau pilotų galvų esančio viršutinio sparno matomumas į priekį buvo puikus, tačiau matomumas žemyn – prastas. Tai tapo silpnąja lėktuvo vieta, tiek žvalgybos misijose, tiek ir kovojant su priešo lėktuvais.Grosz, Peter M. (1970). Profile #163 : The Roland C.II. Leatherhead: Profile Publications.

Eksploatacijos pradžioje iš esmės nebuvo priešininko lėktuvų, galėjusių „C.II“ pasivyti horizontaliame skrydyje. Išimtimi iš šios taisyklės buvo prancūziškas „Nieuport 17 °C.1“, pasirodęs panašiu metu ir išvystydavęs keletu kilometrų per valandą didesnį greitį.

Britų pilotas Albertas Bolas (), pirmuoju kurio numuštu lėktuvu 1916 m. antroje pusėje buvo „C.II“, jį apibūdino kaip „šiuo metu geriausią vokiečių lėktuvą“.

 Variantai 
miniatiūra|LFG Roland C.II

 C.II: dvivietis žvalgybinis lėktuvas, palydos naikintuvas.
 C.IIa: modifikuota versija su sustiprintais sparnų galiukais ir didesniu vertikaliu stabilizatoriumi.
 C.III: tolimesnė modifikacija su dviejų tarpatramių sparnais, varoma 200 AG (149 kW) galios šešių cilindrų vienaeiliu vandeniu aušinamu varikliu Benz Bz.IV.

 Operatorai 



 Luftstreitkräfte

 Techniniai duomenys (C.II) 
RodiklisVertėĮgula2Ilgis7,70 mSparnų mojis10,33 mHorizontalaus stabilzatoriaus mojis2,08 mAukštis2,90 mAtstumas tarp sparnų1,32 mSparnų plotas27,06 m²Svoristuščio789 kgmaksimalus kilimo1309 kgJėgainėvandeniu aušinamas vienaeilis šešių cilindrų vidaus degimo variklis Mercedes D.III, išvystantis 160 AG (118 kW) galiąPropeletisMedinis, dvimentis, fiksuoto žingsnioGreitismaksimalus165 km/hKilimo laikasį 1000 m: 7 min
į 2000 m: 14 min

į 3000 m: 26 minSkrydžio lubos4000 mSkrydžio trukmė4 hGinkluotėvienas kulkosvaidis Parabellum LMG 14 (žvalgo)
vienas kulkosvaidis Maschinengewehr 08/15 (fiksuotas, piloto)
keturios 12,5 kg bombos

 To paties laikotarpio, panašios paskirties ir konstrukcijos orlaiviai 
1917 m. Vakarų Fronte naudotų moderniausių to meto naikintuvų techniniai duomenys:
+PavadinimasValstybė-gamintojaVariklio galiaMaksimalus greitisMaksimaus svorisGinkluotėMaksimalus skrydžio aukštisKulkosvaidžių, vnt.Bombų, kg.Sopwith 1½ StrutterJungtinė Karalystė130 AG164 km/h975 kg24 x 30 kg3960 mRAF F.E.2Jungtinė Karalystė160 AG147 km/h935 kg1235 kg3353 mR.A.F. R.E.8eJungtinė Karalystė150 AG164 km/h1302 kg22 x 51 kg4115 mNieuport 12Prancūzija110 AG144 km/h875 kg1-2 -4300 mRoland C.IIVokietijos imperija160 AG160 km/h1340 kg24 x 12,5 kg4500 mAlbatros C.IIIVokietijos imperija160 AG140 km/h1353 kg290 kg3350 kg

 Išnašos 

 Litearatūra 

 Abbott, Dan S. & Grosz, Peter M. (1977). „The Benighted Rolands“. Air Enthusiast (3): 38–48.



Kategorija:Biplanai
Kategorija:Žvalgybiniai lėktuvai
Kategorija:Naikintuvai
Kategorija:LFG orlaiviai
Kategorija:Vokietijos ginkluotosios pajėgos